Komisijos Reglamentas (EB) Nr. 859/96
1996 m. gegužės 10 d.
dėl už tam tikrą 1995 m. importą iš Norvegijos sumokėtų importo muitų dalinio sugrąžinimo pagal Europos bendrijos ir Islandijos Respublikos, Norvegijos Karalystės bei Šveicarijos Konfederacijos susitarimus pasikeičiant raštais dėl tam tikrų žemės ūkio produktų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 20 d. Tarybos sprendimą 95/582/EB dėl Europos bendrijos ir Islandijos Respublikos, Norvegijos Karalystės bei Šveicarijos Konfederacijos susitarimų pasikeičiant raštais dėl tam tikrų žemės ūkio produktų sudarymo [1], ypač į jo 2 straipsnį,
kadangi 1995 m. gruodžio 20 d. išrūgų sūriui iš Norvegijos buvo nustatyta tarifinė kvota, kuri įsigaliojo nuo 1995 m. sausio 1 d.; kadangi 1995 m. šio sūrio importui į Bendriją buvo taikyti visi importo muitai arba rinkliavos; kadangi buvo laikytasi maksimalaus tarifinės kvotos limito; kadangi atitinkamai turėtų būti nustatyta procedūra, pagal kurią suinteresuoti ūkio subjektai galėtų gauti faktiškai sumokėtų mokesčių bei muitų ir muito, nustatyto 1995 m. birželio 30 d. Komisijos reglamento (EB) Nr. 1600/95, nustatančio išsamias pieno ir pieno produktų importo tvarkos taikymo ir kvotų atidarymo taisykles [2], su paskutiniais pakeitimais, padarytais Reglamentu (EB) Nr. 694/96 [3], III priede, skirtumo grąžinamąją išmoką;
kadangi apskaičiuojant grąžinamąsias išmokas turėtų būti atsižvelgta į tai, kad nuo 1995 m. vasario 1 d. buvo patikslinta bendrai žemės ūkio politikai taikyta ekiu vertė ir nuo 1995 m. liepos 1 d. rinkliavos tapo importo muitais;
kadangi šiame reglamente nustatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1600/95 III priede nustatyto importo muito ir faktiškai importo metu sumokėto importo mokesčio ar muito už nuo 1995 m. sausio 1 d. iki gruodžio 31 d. iš Norvegijos importuotą išrūgų sūrį skirtumas grąžinamas pateikus importo sertifikatą ir atitinkamų importuotų produktų išleidimo į laisvą apyvartą deklaraciją.
2. Prašymai grąžinamajai išmokai gauti turi būti pateikti per 30 dienų nuo šio reglamento įsigaliojimo.
2 straipsnis
1. 1 straipsnyje nurodytas skirtumas apskaičiuojamas pagal faktiškai nacionaline valiuta sumokėtą importo muitą ir Reglamento (EB) Nr. 1600/95 III priede nustatytą importo muitą, perskaičiuotą į nacionalinę valiutą naudojant perskaičiavimo kursą, galiojantį išleidimo į laisvą apyvartą deklaracijos priėmimo dieną.
2. Jei importuota nuo 1995 m. sausio 1 d. iki 31 d., Reglamento (EB) Nr. 1600/95 III priede nustatytas importo muitas dalijamas iš 1,207509.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. gegužės 10 d.